1. sz. melléklet

Az Országházban, az Országgyűlés Irodaházában, az Országház Balassi Bálint utcai Épületében és a Steindl Imre Program során létrejött vagy felújított létesítményekben különböző típusú, teljesítményű, rendszerű és gyártásidejű léghűtő-fűtő, klíma, légkezelő, szellőztető és légszállító rendszerek, berendezések, továbbá rendszer kiegészítő készülékek üzemelnek.

Feladataikat tekintve két csoportra oszthatók.

Egyik csoport folyamatos, a másik szakaszos üzemű. Folyamatos üzeműek a telekommunikációs és informatikai berendezések működéséhez szükséges levegő mennyiséget és minőséget biztosító berendezések. A másik csoportba a komfortérzetet javító hűtő-fűtő levegőkezelő berendezések, rendszerek tartoznak egyes irodáktól kezdve a nagy tanácstermekig, üléstermekig.

A telekommunikációs és informatikai berendezések működésének biztosítása kiemelten fontos feladat ezért a karbantartási és hibaelhárítási igényünk is ehhez igazodik.

A nagy tárgyaló termek klímái szakaszosan üzemelnek rendezvények alkalmával nélkülözhetetlenek. Karbantartásuk ennek megfelelően fokozott figyelmet igényel.

Az Országgyűlés Irodaházában az irodák, munkaszobák, tárgyalók hűtő-fűtő berendezései négycsöves rendszerben folyamatosan működnek.

A Steindl Imre Program során létrejött vagy felújított létesítményekben új, garanciaidőn belüli berendezések, rendszerek üzemelnek. Ezen a területen a garancia megőrzéséhez szükséges, kötelező jellegű karbantartásokat kell végrehajtani.

**A jelen szerződés műszaki tartalma:**

1.) a 2. számú mellékletben felsorolt berendezések karbantartása,

2.) az esetlegesen előforduló eseti hibák javítása,

3.) a Megrendelő külön megrendelése esetén végzendő feladatok elvégzése,

4.) a jogszabályokban előírt fluortartalmú gázt tartalmazó hűtőkörök kötelező szivárgás vizsgálatához és eredményének joghatályos igazolásához szükséges egyszeri tevékenységek elvégzése,

5.) a jogszabályokban előírt fluortartalmú gázt tartalmazó hűtőkörök kötelező szivárgás vizsgálatához és eredményének joghatályos igazolásához szükséges, jogszabályban meghatározott rendszerességgel elvégzendő tevékenységek elvégzése,

6.) az 5. pontban felsorolt tevékenységek során feltárt hiányosságok megszüntetése,

7.) a garanciális időn belül üzemelő berendezéseknél a garancia megtartásához szükséges karbantartások elvégzése.

**1.) A karbantartás során elvégzendő tevékenységek.**

A) Légtechnika

* ventilátor csapágy, ékszíj, motor ellenőrzés,
* alátámasztások, rögzítések, felfüggesztések ellenőrzése,
* szűrők, szűrő állapotjelzők, légtömörség ellenőrzése,
* befújt levegő hőmérsékletének ellenőrzése,
* műszaki határ a berendezés belépő, illetve kilépő csonkjai, jelzők, szabályozók kapcsolók.

B) Hűtőkör

* hűtőkompresszorok ellenőrzése,
* nyomásszabályozók, jelzők ellenőrzése,
* túlhevítés, fagyvédelmi hőmérséklet ellenőrzés,
* hőcserélők ellenőrzése, tisztítása,
* hűtőgáz mennyiség ellenőrzése,
* teljesítmény szabályozók ellenőrzése,
* kondenzátorok ellenőrzése,
* fagypont és szivattyúk ellenőrzése fagyállóval feltöltött rendszeren,
* hűtési körök tömörség vizsgálata.

C) Vezérlés

* vezérlőrendszer működőképességének ellenőrzése,
* hibajelző áramkörök és kijelzések ellenőrzése,
* elektromos érintkezők, csatlakozók ellenőrzése,
* hő-kioldók, mágnes kapcsolók ellenőrzése,
* parancsolt értékek beállításának ellenőrzése,
* határolók működőképességének ellenőrzése,
* kábelek bekötésének ellenőrzése,
* érzékelők mechanikai ellenőrzése,
* szabályzók ellenőrzése,
* műszaki határ: berendezést közvetlenül megelőző elektromos főkapcsoló.

D) Fűtési kör

* hőcserélő ellenőrzése,
* szivattyú ellenőrzése,
* szelepek, szűrők, iszapfogók, légleválasztók ellenőrzése,
* fűtési rendszerszabályzók (aqua-control) ellenőrzése,
* ventilátor ellenőrzése,
* műszaki határ: a berendezést közvetlenül megelőző elzárók.

E) Hűtő-fűtő (fan-coil) berendezések

* szűrők ellenőrzése, tisztítása,
* tömörség ellenőrzés,
* elektromos csatlakozások ellenőrzése,
* szigetelések ellenőrzése, javítása, különös figyelemmel a hideg oldali bekötéseknél,
* cseppvíz elvezetés, páralecsapódás ellenőrzése,
* szelepek működésének, szabályozhatóságának ellenőrzése,
* ventilátor ellenőrzése

F) Akusztikai és rezgésvédelmi ellenőrzés.

A berendezések meg kell, hogy feleljenek a hatályos akusztikai és rezgésvédelmi jogszabályokban előírtaknak.

Az 1. pontban felsorolt feladatok összes – anyagköltségen kívüli – költségét tartalmaznia kell a vállalási árnak.

**2.) Az esetlegesen előforduló hibák javítása.**

A jelen szerződés kiterjed (valamint a vállalkozási **díj tartalmazza**) az ellenőrzések során tapasztalt, és a szerződéses időszak alatt felmerülő **hibák** **(hiányosságok) megszüntetésére** irányuló összes tevékenységre. A megrendelő igazolása, megrendelése alapján csak a javítás során felhasznált anyag költsége számlázható.

**3.) Megrendelő külön megrendelése esetében végzendő feladatok elvégzése.**

* 4. pontban meghatározott tevékenységek során feltárt hiányosságok megszüntetése,
* berendezések esetleges áthelyezése, az Áfa nélkül számított 100.000,- Ft egységár feletti alkatrészek cseréje (nagyjavítások) tartoznak ebbe a körbe.

A vállalási összegben jelen pont munkáinak költsége nem szerepel.

**4.) A jogszabályok alapján a fluortartalmú gázt tartalmazó hűtőkörök kötelező szivárgás vizsgálatához és eredményének joghatályos igazolásához szükséges egyszeri és rendszeres tevékenységek elvégzése.**

A jogszabályok betartásához az egyszeri és a rendszeres feladatok elvégzésére van szükség.

Egyszeri alkalommal kell elvégezni a vállalkozónak a hűtőkörök első revízióját; állapotfelmérést; hűtőkörökre vonatkozó szükséges dokumentáció és szivárgásvizsgálati tervkészítést, melyek díját a vállalási ár tartalmazza. A vizsgálatotokat a megrendelővel előzetesen egyeztetett időpontban kell elvégezni. Az első (egyszeri) revíziónál feltárt hibák elhárításának anyag és munkadíja a vállalási díjban nem szerepel, ezek elszámolása külön megrendeléssel történik

A Nemzeti Klímavédelmi Hatóság rendszerében az állományban lévő hűtőkörök érvényességének fenntartása, a rendszeres és kötelező vizsgálatok elvégzése, vizsgálatok eredményének dokumentálása, a berendezések címkézése. A vállalási árban szerepeltetni kell e pontban szereplő munkák összes költségét.

**5.) Az 4. pontban felsorolt tevékenységek során feltárt hiányosságok megszüntetése.**

A rendszeres revíziók során talált hiányosságokat meg kell szüntetni.

Az elvégzendő feladat kiterjed (valamint a vállalási **díj tartalmazza**) az ellenőrzések során tapasztalt, valamint a szerződéses időszak alatt felmerülő **hibák** **(hiányosságok) megszüntetésére** irányuló összes tevékenységre. A megrendelő igazolása, megrendelése alapján csak a javítás során felhasznált anyag költsége számlázható.

Nem része a jelen szerződésnek a SAUTER novaPro épület-felügyeleti program és elemeinek karbantartása, amely az Országházban, az Irodaházban és a Balassi Bálint utcai Épületben kialakított SAUTER EZ-2400/EZ-3600 DDC- alállomás hálózatról érkező adatok feldolgozását, valós idejű megjelenítését végzi, valamint beavatkozási felületként szolgál a rendszer vezérléséhez. Valamint nem része jelen szerződésnek a Honeywell SymmetrE R410.2 típusú épület-felügyeleti program és elemeinek karbantartása, amely hasonló feladatokat végez a Steindl Imre Program során létesült intézmények területén.